stanford-oval/wikipedia huggingface dataset:
רפא מיר
הערות שוליים

1 2  @ANDRESGODELLA, Rafa Mir, el 'gigante' de los mil goles del Valencia CF, Superdeporte, ‏10 בנובמבר 2015 (בספרדית)
↑  Welcome Rafa, www.wolves.co.uk (באנגלית)
1 2  Mir Departs Molineux On Loan, www.wolves.co.uk (באנגלית)
↑  Jorge Puyuelo, Rafa Mir será el '9' del Huesca, Diario AS, ‏24 באוגוסט 2020 (בספרדית)
↑  RAFA MIR, NUEVO REFUERZO PARA LA PARCELA OFENSIVA DEL SEVILLA FC, Sevilla FC (בספרדית)
רמת אבישור

דרך ברמת אבישור
רמת אֲבִישׁוּר היא רמה נמוכה הנמצאת במזרח שפלת יהודה באזור חבל עדולם, וממערב להרי יהודה. מרבית הרמה מצויה בשטח פארק בריטניה, והיא האזור הגבוה בפארק.
הרמה מצויה בגובה של כ-350 מטרים מעל פני הים.
הרמה מכוסה בחורש ים תיכוני הכולל עצי אלון מצוי, קטלב, שיחי אלת המסטיק, אלה ארצישראלית, בר זית בינוני, לבנה רפואי, אשחר ארצישראלי, לוטם שעיר, לוטם מרווני.
באזור נפוצים פרחי הכלנית והרקפת המצויות, צבעוני ההרים, וכן מצויים ברמה שרידי בוסתנים בהם גדלים עצי שקד, תאנה, רימון, זית ושיחי צבר.
על הרמה נמצאים היישובים נחושה, צפרירים, גבעת ישעיהו ולי-און שריגים.
קרויה על שם אחד מצאצאי יהודה שהתיישב באזור (דברי הימים א ב כט-ל). השם נמצא גם בשבאית (אבשור). הוראתו כנראה: האב (כלומר האל) הוא חומה ומחסה. דומה לו השם התדמורי בלשור.
Your Song

ערך זה עוסק בשיר של אלטון ג'ון. אם התכוונתם לשיר של ריטה אורה, ראו .
"Your Song" (בעברית: "השיר שלך") היא בלדה שהלחין וביצע אלטון ג'ון, ולהיט הפופ הראשון שלו. את מילות השיר כתב ברני טופין. השיר נכלל באלבומו השני של ג'ון "Elton John", שיצא לאור בשנת 1970.
"Your Song" ראה אור לראשונה באלבומה הרביעי של להקת הרוק האמריקאית Three Dog Night (אנ'), ‏It Ain't Easy (אנ'), שיצא לאור במרץ 1970. ג'ון שימש זמר חימום של הלהקה באותה תקופה מדי פעם, ונתן להם את השיר. אף על פי שחברי הלהקה התכוונו לכתחילה להוציא את השיר כסינגל, הם החליטו להימנע מכך כשראו שגרסתו של ג'ון מעוררת תשומת לב בארצות הברית, כדי לאפשר לג'ון לקבל את מלוא תשומת הלב התקשורתית. ג'ון הקליט את גרסתו לשיר בינואר 1970 באולפני טרידנט (אנ'). באוקטובר של אותה שנה הגיע השיר לארצות הברית בתור השיר שעל צדו השני של תקליט הסינגלים שנשלח לתחנות הרדיו, כשעל הצד הראשון היה השיר "Take Me to the Pilot" (קח אותי לטייס). שני השירים הושמעו פעמים רבות ברדיו, אך "Your Song" הועדף על ידי תקליטני תחנות הרדיו ובסופו של דבר החליף את "Take Me to the Pilot" כשיר שהופיע על צדו הראשון של תקליט הסינגלים, ולאחר מכן אף העפיל לעשירייה הראשונה במצעדי הפזמונים בבריטניה ובארצות הברית. הסינגל הגיע למעמד פעמיים פלטינה בארצות הברית. כמה אמנים ביצעו גרסאות כיסוי לשיר, ביניהם רוד סטיוארט, אלי גולדינג וליידי גאגא.
לחן והשראה

"Your Song" הוא תערובת מרוככת של מספר סגנונות מוזיקליים: מוזיקת נשמה, פולק, ג'אז, וגם רית'ם אנד בלוז בפזמון:
"I hope you don't mind / I hope you don't mind / That I put down in words / How wonderful life is while you're in the world".
: (אני מקווה שלא אכפת לך/ אני מקווה שלא אכפת לך/ שאני כותב במילים/ כמה נפלאים החיים בעודך בעולם.)
המיקוד האינסטרומנטלי נעשה על נגינת הפסנתר בהשפעת ליאון ראסל, לצד גיטרה אקוסטית, ליווי של פול בקמסטר בכלי מיתר וחטיבת קצב.
המילים משקפות את מחשבותיו הרומנטיות של אדם תם-לבב. טופין פותח במילים המאפיינות שירי אהבה:
"It's a little bit funny this feeling inside / I'm not one of those who can easily hide / I don't have much money but boy if I did / I'd buy a big house where we both could live."
: (תחושה זו משעשעת במקצת/ איני מאלה שיכולים להסתתר בקלות/ אין לי כסף רב, אבל, הוי, לוּ היה לי/ הייתי קונה בית גדול שבו יכולנו שנינו לגור.)
לפרקים, המספר מתקשה לבטא את רגשותיו, דבר המהווה אמצעי מלודרמטי שב-AllMusic כונה "אפקטיבי ומתוק":
"So excuse me forgetting but these things I do / You see I've forgotten if they're green or they're blue / Anyway the thing is what I really mean / Yours are the sweetest eyes I've ever seen / And you can tell everybody this is your song / It may be quite simple but now that it's done."
: (אז סילחי לי ששכחתי, אך דברים אלה אני עושה/ את רואה, שכחתי אם הן ירוקות או כחולות/ בכל מקרה, מה שאני באמת מתכוון הוא ש:/ עינייך הן היפות ביותר שראיתי מעודי/ ואת יכולה לספר לכולם ששיר זה הוא שלך/ הוא אומנם פשוט לגמרי, אך כעת כשהוא נגמר...)
השיר היה אחד מני שירים רבים שג'ון וטופין יצרו ב־1969 בעת שעבדו יחד. ג'ון מתארך את כתיבת והלחנת השיר ל־27 באוקטובר. מלאכת ההלחנה נמשכה 10–20 דקות בלבד. טופין חיבר את המילים מוקדם יותר באותו יום, על שולחן המטבח בבית אמו של ג'ון, בזמן ארוחת הבוקר. ג'ון מתאר את השיר כאחד האהובים עליו, ומבצע אותו כמעט בכל הופעותיו. בריאיון העיר כי איננו סבור שהתעלה על עצמו ביצירת שירי אהבה מאז שיצר שיר זה.
"Your Song" היווה את ההשראה לשיר "We All Fall In Love Sometimes" (כולנו מתאהבים לעיתים), שנכלל באלבום
"Captain Fantastic and the Brown Dirt Cowboy" שהוציא ג'ון ב־1975.
הצלחה וביקורת

השיר היה להיט הפופ הראשון של אלטון ג'ון. הוא העפיל למקום השמיני במצעד בילבורד הוט 100, ולמקום השביעי במצעד הסינגלים הבריטי. בשנת 2002 הקליט ג'ון את השיר פעם נוספת, כדואט עם זמר האופרה אלסנדרו סאפינה, לקראת מופע הצדקה הראשון של ה-"Sport Relief". גרסה זו הגיעה למקום הרביעי במצעד הסינגלים הבריטי. ב־2003 דורג השיר במקום ה־137 ברשימת 500 השירים הגדולים בכל הזמנים של "רולינג סטון".
המבקרים שיבחו את "Your Song" מעת שהושמע לראשונה. בביקורת AllMusic נכתב כי זה ”שיר מושלם כמעט”.
ברולינג סטון נכתב:
'Your Song' הוא הסינגל החשוב ביותר בקריירה של ג'ון. לפני שהסינגל הגיע לגלי האתר ב־1970, הוא היה כותב שירים בריטי מתחיל עם מעט מה להציג משנות העבודה הקשה שלו. אחרי 'Your Song', הוא היה אחד השמות הגדולים ברוק אנד רול. השיר זינק במצעדים בכל רחבי העולם בסוף 1970.
ג'ון לנון אמר שכששמע את השיר חשב: ”נהדר, זה הדבר החדש הראשון שהתרחש מאז שאנחנו [הביטלס] התרחשנו”.
הצלחה וביקורת > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 54 |  |
רשימת השמעה

1970 סינגל 7 אינץ' – ארצות הברית
"Take Me to the Pilot"‏ – 3:43
"Your Song"‏ – 3:57
1971 סינגל 7 אינץ' – בריטניה
"Your Song"‏
"Into the Old Man's Shoes"‏
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 3× פלטינה | 6,000,000 |
סיכום
| בכל העולם | — | 6,000,000 |
גרסאות נוספות

גרסת הופעה חיה של ג'ון, מהופעתו עם התזמורת הסימפונית של מלבורן ב־14 בדצמבר 1986, נכללה באלבום ההופעה שלו "Live in Australia with the Melbourne Symphony Orchestra" ‏(1987).
כמה אמנים ביצעו גרסאות כיסוי לשיר.
רוד סטיוארט הקליט את גרסתו לשיר לרגל הוצאת אלבום המחווה לאלטון ג'ון וברני טופין "Two Rooms: Celebrating the Songs of Elton John & Bernie Taupin", שיצא לאור ב־1991.
אלי גולדינג הקליטה את השיר והוציאה אותו לאור דיגיטלית ב־12 בנובמבר 2010, כסינגל המוביל מההוצאה המחודשת של אלבום הבכורה שלה, "Bright Lights". גרסה זו זכתה לביקורות חיוביות ואף לשבחיו של ג'ון עצמו. היא הגיעה למקום השני במצעד הסינגלים הבריטי.
ליידי גאגא הקליטה אף היא גרסה לשיר, לרגל הוצאת שני אלבומי המחווה לאלטון ג'ון וברני טופין, "Revamp" ו־"Restoration" (אנ') ב־2018.
השחקן יואן מקגרגור הקליט את השיר לסרט מולין רוז', וטארון אגרטון הקליט את השיר לסרט רוקטמן.
ביאורים

↑  לאחר גירושיה מאביו, כשגרה עם פרד פרברדר, אביו החורג.
ירמיה דמן

| --- | --- |
אין תמונה חופשית
 לידה:  1951 (בן 73 בערך) בני ברק, ישראל 
 מוקד פעילות:  ישראל 
 סוגה:  מוזיקה חסידית 
 
הרב ירמיה חיים דמן (נולד ב-1951) הוא בעל תפילה, זמר ומלחין בחצר חסידות בעלז. כמו כן הוא משמש כמשגיח בישיבת בעלז בטלז סטון.
קורות חיים

נולד וגדל בבני ברק למשפחה מחסידות בעלז. את יסודות המוזיקה החסידית שאב מאביו יצחק זאב דמן (שנקרא איטשע), יליד רוזבדוב שהיה בעל תפילה ובקי במנגינות חצר רוזבדוב-רופשיץ. כשאר אחיו התחנך במוסדות בעלז.
משנות ה-70 משמש הרב דמן כזמר חצר של חסידות בעלז, וכיום הוא מוותיקי הזמרים והמלחינים של המוזיקה החסידית השמרנית. מפעם לפעם הוא מלחין שירים בעצמו, אך לרוב מבצע שירים של זמרים ומלחינים אחרים בחצר בעלז, כדוגמת הרב יוסף צבי ברייער והרב שלמה קאליש.
על פי הוראת האדמו"ר מבעלז נמנע הרב דמן מלהשתתף במופעים פומביים, למעט בכינוסי מצווה, כגון שמחת בית השואבה, הכנסת ספר תורה וסיומי הש"ס.
הרב דמן הפיק עשרות תקליטים של ניגוני חסידי בעלז, יחד עם מקהלת חסידי בעלז. בנוסף לכך הפיק סדרת תקליטים בשם "עתיקא קדישא" ובהם לחנים חסידיים עתיקים מחצר רוזבדוב-רופשיץ. בדיסק נוסף בשם "ערליכע ניגונים", שר דמן ניגונים של הגראמער הרב יום טוב עהרליך.
הרב דמן משמש גם כחזן בבית הכנסת הגדול של בעלז בירושלים מדי ליל שבת בתפילת קבלת שבת ובתפילות בימים הנוראים. וכן שר בעריכת השולחן ("טישים") בחצר בעלז, ובהדלקת נרות של חנוכה בחצר, וכן בחתונות הענק של נכדי האדמו"ר. אחיינו הוא הסופר והפובליציסט החרדי, דוד דמן.
הרב דמן מתגורר בקריית בעלז בירושלים.
אלבומים

חלק מהאלבומים בהם שר דמן:
שופכים לב כמים - הרב חיים בנט, 2016
לדור ודור - 40 שנות ניגוני חסידי בעלזא, 2015
שמור וזכור - ניגוני שבת קודש, 2015
במקהלות רבבות, 2015
מיין קינד אייכה - צהר, 2015
ניגוני חסידי בעלזא - חביבין, 2015
אמן ואמן, 2014
ערליכע ניגונים - משירי רבי יום טוב עהרליך, 2014
זיכרון אבותינו ג', 2014
זיכרון אבותינו ב', 2014
זיכרון אבותינו א', 2014
עתיקא קדישא - רעוא דרעוין, 2014
עתיקא קדישא - יום שבת, 2014
עתיקא קדישא - ליל שבת, 2014
עתיקא קדישא - ימים נוראים, 2014
שמחת הציבור - סוכות, 2014
א גוט געבענטשט יאר, 2014
א חתונה אין בעלזא, 2014
א שבת'דיגער ניגון, 2014
לחיים אידען - הרב יוסף משה כהנא, 2014
שבת טיש בבעלזא ו' - הרב יוסף משה כהנא, 2014
שבת טיש בבעלזא ה' - הרב יוסף משה כהנא, 2014
שבת טיש בבעלזא ד' - הרב יוסף משה כהנא, 2014
שבת טיש בבעלזא ג' - הרב יוסף משה כהנא, 2014
שבת טיש בבעלזא ב' - הרב יוסף משה כהנא, 2014
שבת טיש בבעלזא א' - הרב יוסף משה כהנא, 2014
ניגוני חסידי בעלזא - מזל טוב ד', 2014
ניגוני חסידי בעלזא - ימים טובים בבעלזא ד', 2011
ניגוני חסידי בעלזא - ימים טובים בבעלזא ג', 2011
ניגוני חסידי בעלזא - ימים טובים בבעלזא ב', 2011
ניגוני חסידי בעלזא - ימים טובים בבעלזא א', 2011
ימים נוראים - הרב יוסף משה כהנא, 2011
עתיקא קדישא - אורות גנוזים, 2011
זיכרון אבותינו, בעיבודו של דודי קאליש, 2011
לחיים טאטע - הרב יוסף משה כהנא, 2010
ניגוני חסידי בעלזא - פסח - הרב יוסף משה כהנא, 2010
ימים נוראים בבעלזא ד' - הרב יוסף משה כהנא, 2009
ימים נוראים בבעלזא ג' - הרב יוסף משה כהנא, 2009
ימים נוראים בבעלזא ב' - הרב יוסף משה כהנא, 2009
ימים נוראים בבעלזא א' - הרב יוסף משה כהנא, 2009
חזנות טיש - הרב יוסף משה כהנא, 2008
ניגוני חסידי בעלזא - ממקומך מלכנו תופיע, 2007
ניגוני חסידי בעלזא - אושפיזין עילאין, 2007
ניגוני חסידי בעלזא - שבת טיש, 2007
ניגוני חסידי בעלזא - מעין עולם הבא, 2007
ניגוני חסידי בעלזא - כל מקדש שביעי, 2007
ניגוני חסידי בעלזא - סלחתי, 2007
ניגוני חסידי בעלזא - ישמח ישראל, בעיבודו של הרב משה מרדכי רוזנבלום, 2006
ניגוני חסידי בעלזא - זה היום, בעיבודו של הרב משה מרדכי רוזנבלום, 2006
ניגוני חסידי בעלזא - השיבנו, 2006
ניגוני חסידי בעלזא - לכל קהלא, 2006
ניגוני חסידי בעלזא - בריך שמיה, 2006
ניגוני חסידי בעלזא - מזל טוב ג', 2006
ניגוני חסידי בעלזא - מזל טוב ב', 2006
ניגוני חסידי בעלזא - מזל טוב א', 2006
ניגוני חסידי בעלזא - פתח שערי שמים, 2004
ניגוני חסידי בעלזא - אדיר הוא
ניגוני חסידי בעלזא - אורך ימים
ניגוני חסידי בעלזא - אכסוף נועם שבת
ניגוני חסידי בעלזא - אמת מה נהדר
ניגוני חסידי בעלזא - אשריכם ישראל
ניגוני חסידי בעלזא - אשרינו
ניגוני חסידי בעלזא - באור פניך
ניגוני חסידי בעלזא - בורא עולם
ניגוני חסידי בעלזא - בחצוצרות
ניגוני חסידי בעלזא - הנה זה בא
ניגוני חסידי בעלזא - הנה ימים באים
ניגוני חסידי בעלזא - וגילו צדיקים
ניגוני חסידי בעלזא - וחסד השם
ניגוני חסידי בעלזא - ויזכו
ניגוני חסידי בעלזא - זכות אבות
ניגוני חסידי בעלזא - זמירות חנוכה
ניגוני חסידי בעלזא - חסדי אבות
ניגוני חסידי בעלזא - יזכרם
ניגוני חסידי בעלזא - ימים נוראים ב'
ניגוני חסידי בעלזא - ימים נוראים א'
ניגוני חסידי בעלזא - יעלה תחנוננו
ניגוני חסידי בעלזא - יצליח
ניגוני חסידי בעלזא - ישמח ישראל ב'
ניגוני חסידי בעלזא - ישמח ישראל א'
ניגוני חסידי בעלזא - להללו ולשבחו
ניגוני חסידי בעלזא - מלכותו נצח
ניגוני חסידי בעלזא - משכני אחריך נרוצה
ניגוני חסידי בעלזא - צמאה לך נפשי
ניגוני חסידי בעלזא - קרב יום
ניגוני חסידי בעלזא - תבנה חומות ירושלים
לילית מדבר

| לילית מדבר |
| --- | --- |
 לילית מדבר בעין גדי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי לילה
תת־סדרה:: תרופודה
משפחה:: ינשופיים
סוג:: לילית
מין:: לילית מדבר
שם מדעי
 Strix hadorami ‏Kirwan & Schweizer & Copete, 2015

לילית מדבר על בול דואר ישראלי
לילית מדבר (שם מדעי: Strix hadorami) היא מין בסוג לילית. יש המזהים את הקאת המקראית עם לילית המדבר.
לילית המדבר היא עוף דורס לילה בגודל בינוני. אורך גופה יכול להגיע עד ל-32 ס"מ ומשקלה מגיע ל-225 גרם.
בגלל פניה, הדומים במראה העיניים לפני האדם, ובשל הקולות שהיא משמיעה בלילות, זיהו אותה עם שֵדת הלילה – לילית, הנחשבת בספרות העממית של הדתות המונותאיסטיות לאשתו של השטן.
תחום תפוצתה משתרע מאזור הנילוס עד לפקיסטן.
לילית המדבר היא עוף מדברי מובהק, וחיה בוואדיות מצוקיים בקרבת מקור מים.
לילית המדבר ניזונה ממכרסמים, עופות קטנים, זוחלים ומחרקים.
הערות שוליים

↑  לילית מדבר באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
אנדוסול

אנדוסול
אנדוסול (Andosol), או אנדיסול (Andisol) לפי שיטת מיון הקרקעות של מחלקת החקלאות של ארצות הברית, הוא סוג קרקע הנוצר מטפרה געשית עם תכולה גבוהה של זכוכית וחומרים קולואידיים אמורפיים, בהם אלופאן, אימוגוליט ופריהידריט. סוג קרקע זה מכסה כ-1%–2% מהיבשה בכדור הארץ אשר אינה מכוסה בקרח, ובעיקר נפוץ בשולי טבעת האש, כמו גם בשטחי בקע מזרח אפריקה (חלק מן הבקע הסורי-אפריקני), איטליה, איסלנד והוואי. מקור השם אנדוסול הוא ביפנית, שבה משמעות המילים "אן" ו"דו" היא קרקע כהה. שם נוסף ביפנית לתיאור קרקע זו הוא קוּרוֹבּוֹקוּ.
מאחר שקרקעות אלו הן קרקעות צעירות למדי, הן על פי רוב פוריות מאוד, למעט במקרים שבהם זרחן מקובע בהן בקלות, דבר המתרחש לעיתים באזורים טרופיים. הן בדרך כלל יכולות לתמוך בחקלאות נמרצת עם גידולים מגוונים.
אבחון ציורי ילדים

אִבְחוּן צִיּוּרֵי יְלָדִים הוא שיטת מדידה והערכה פסאודו-מדעית מהמסורת הגרפולוגית. בשיטה זו נעזרים הבוחנים בציורי ילדים לצורך ניתוח אישיותם. אך למרות הטענות הפופולריות לגבי יכולת האבחון של השיטה, אין לה תמיכה מחקרית. המשתמשים בשיטה טוענים כי היא מסייעת באבחון בעיות בתחומים הקשורים לגוף, לנפש, להתפתחות הקוגניטיבית וליחסים של הילדים עם סביבתם הקרובה. לטענתם, באמצעות הציורים ניתן לקבל תמונה רחבה ומעמיקה לגבי האופן בו ילדים חווים את העולם שסביבם. תחום זה כולל שיטות שונות של אבחון וטיפול באמצעות אמנות, ונמצא בשימוש מטפלים באמנות.
ישנם אנשי חינוך וגרפולוגים הרואים בציורי ילדים אמצעי מדידה והערכה בפסיכולוגיה של האישיות. ילדים צעירים מתקשים לבטא את עצמם בצורה מילולית, והציור מספק להם כלי להביע את רגשותיהם וחוויותיהם. בנוסף ניתן למצוא בציורי ילדים ביטוי אישי ראשוני, החשוב לעיתים יותר מדיבור או כתיבה, מכיוון שהם נעזרים בציורים כאמצעי גישור על הפער בין שפתם לבין שפת המבוגרים, ובכך גם יוצרים קשר עם המבוגרים אשר מקיפים אותם. לטענת המשתמשים בשיטה, אבחון ציורי ילדים מספק תובנות משמעותיות בנוגע לחשיבה של ילדים, התפתחותם ויחסם עם הסביבה. בעזרת פענוח ציורי ילדים נוכל להיעזר באיתור חוזקות, חולשות ומצוקות.
התפתחות ציורי ילדים

ציור היא יכולת המתפתחת במקביל להתפתחות הפיזית והרגשית של הילד, ולכן ניתן ללמוד על התפתחות הילד באמצעות ניתוח הציורים. הציור הראשוני של ילד בגיל שנתיים בערך נקרא שרבוט. בשרבוט באה הדינמיקה הפנימית של הילד לידי ביטוי גרפי. השרבוט משקף את מידת ההתפתחות המוטורית, הקוגניטיבית והרגשית של הילד, ואת כושר ההסתגלות שלו. כך, באמצעות הציורים, ניתן גם להבחין בנסיגה בהתפתחות בהיבטים אלו. הצורה האופיינית בשרבוט הראשוני היא "פקעת" - סבך של קווים מעגליים, העשוי לבטא את הרגשתו של הילד הקטן בעולם הגדול.
בגיל 2–4 הציור נע משרבוט ראשוני לציור מאורגן של חפצים ודמויות. בשלב זה לילד יש רצונות מוגדרים, והוא מתחיל לבטא אותם. ניתן להבחין בקיומה של כוונה בבחירת העצמים ובארגונם בדף הציור, וכן בבחירה מכוונת של צבע מסוים. בשלב זה הילד מבחין באפשרות ליצור מצורות מסוימות צורות משמעותיות. הצורה השכיחה ביותר היא העיגול, ההופך לשמש, לפרח או לפרצוף. הילד מצייר את העצמים כפי שהוא רואה אותם, ולא כפי שהם במציאות: השמש יכולה להיות גדולה מאוד או קטנה מאוד, לפי החשיבות שהמצייר מייחס לה. הוא גם מצייר את מה שחשוב לו, ואינו מייחס חשיבות לתוצר הסופי, אלא לתהליך הציור עצמו.
המעבר משלב לשלב מתרחש בהדרגה, ובכל שלב נשארים עקבות של השלב הקודם. הילד משכלל את השלב הקודם: בכל שלב הוא מאורגן יותר ומסודר יותר. כתב היד והציור המאורגן הם שלב מתקדם של השרבוט. כאשר מבחינים בילד שלא מתפתח על פי שלבים אלו, ייתכן כי קיים עיכוב התפתחותי אצל הילד.
ניתן לראות הבדלים משמעותיים בין ציורי ילדים לבין מאמץ הלחיצה, באופי משיכות הצבע – בין אם הן המשכיות של הקו או דיוק, בין אם הן מכסות את כלל פני השטח ובין אם לא. הבנת ציורים אלו היא משמעותית מאוד עבור מי שמנתח אותה, בכל ציור ישנה את היצירתיות והתפתחות שנוצרת אצל הילד בתהליך זה.
קיימת אפשרות לנתח ציורי הילדים על פי האלמנטים הבאים: צבעים, קווים, תנועה, צורה, קומפוזיציה (ארגון היצירה) ופרספקטיבה (אשליית של עומק) בציורי ילדים המעידים על קושי או להפך. אפשר ללמוד מהציורים את התייחסות לכל אלמנט בנפרד או לכלל האלמנטים והאובייקטים ביחד. עם זאת ניתן לראות את שלבי התפתחות של הילד בהשוואה למקובל לילדים בגילו. ניתן לזהות התאמה של התפתחות קוגניטיבית וגם מוטוריקה עדינה על פי הציורים. לפני שהילדים לומדים לתקשר בחופשיות עם הסביבה, ציורים אלו מאפשרים להם לבטא את עצמם ללא כל בעיה. ממצאים מראים קשר ישיר בין הופעת המאפיינים חזותיים בציור, לבין קווי השרטוט של המצייר. דבר זה נותן ביטוי לתוך העומק שמתחולל אצל המציירים.
חשיפה בעולמו הפנימי של הילד - בציורי ילדים מעל גיל 5 מטרתה העיקרית של ציור הילד היא העתקת המציאות כפי שהילד רואה אותה. פענוח ציורי ילדים מאפשר לנו פתח בעולמם של הילדים ואפשרות בנוגע לתפיסת עולמו הרגשי והמחשבתי. הננו יכולים להסיק מכך, שהורים ואף מורים יכולים ללמוד לא מעט אודות ציורי ילדים כאמצעי דרך להבנתם. נוסף לכך קיים ביטוי של היצירתיות והמחשבה שנובעת מתוך הילדים.
ציור משותף בין הורה לילד -הוא כמו ריקוד ביחד. היצירה שנעשית בעזרת ההורה והילד היא יצירה משותפת של שניהם ומאחדת את הדמיון של הילד ושל ההורה ביחד. ישנה פעילות רגשית בזמן הציור המשותף שמאחדת גם את הגוף והנפש. נוצרת תקשורת שונה ביניהם, חיבור והיכרות עמוקה יותר.
מה בודקים במהלך אבחון ציורי ילדים?

בדיקה איכותית ומקצועית של ציור היא תהליך מורכב והיא בנויה משלושה שלבים :
בשלב הראשון - שלב זה מתייחס יותר למאפיינים הגרפיים מיקום וגודל האלמנטים שצייר בדף, סוג הקו שצייר ומידת הלחץ על כלי הציור.
שלב שני - בשלב זה נעשית בדיקה התפתחותית בה עורכים השוואה בין הציור שצייר לציורים אחרים של בני גילו.
שלב שלישי- בשלב זה בוחנים את בחירת הצבעים בהם השתמש וכיצד בחר לשלב אותם בציורו.
כל השלבים האלו מובילים לתוצאה מעמיקה אודות עולמו הפנימי של הילד.
כאשר מאבחנים ציורי ילדים רצוי לשים לב לרושם הראשוני הנובע מהציור לפני שניגשים לאבחן אותו. לאחר מכן, להסתכל על התמונה כולה ולא להתמקד על מציאת סמלים.
אך כאשר קיים סמל או נושא המופיע מספר פעמים בציור אחד, הוא ראוי לתשומת לב מכיוון שקיימים מקרים בהם יש משמעויות נסתרות מאחורי הסמלים.
מתי כדאי לפנות לפענוח ציורי ילדים?

רצוי לפנות לאבחון ציורי ילדים כאשר אנו רוצים להבין את דפוסי התנהגותו של הילד, כאשר אנו רוצים לאתר פחדים ומצוקות, שינוי התנהגותי משמעותי בנוסף, הציורים הם כלי להבנת התנהגותו היומיומית.
חשוב לציין כי יש לאסוף ציורים תקופה ארוכה (חצי שנה ויותר) מסביבות שונות על מנת לאתר מגמות התנהגותיות שונות המאפיינות את הילד לאורך זמן ולא התנהגות חד פעמית.
ראשית המחקר בתחום

המחקר בתחום החל לפני כ-200 שנים והוא קשור לתחום הגרפולוגיה, שמקורותיה נתגלו לפני כ-2,500 שנים בכתביו של הפילוסוף הסיני קונפוציוס. בשנת 1805‏ שמו לב שבשלבי הציור הראשונים, גילאי 3, ילדים מציירים דמות "ראשן" (פנים שיוצאות ממנו זרועות ורגליים), דמות המקבילה להתפתחות הראשונית של האורגניזם.”תחילה מצייר הילד את הראש ואת הרגליים בלבד, בגיל 4. במרוצת הזמן הוא מוסיף לראש גוף, שאינו אלא הארכת הראש. בגיל 5 מוסיפים מחצית הילדים את הגוף. הזרועות מופיעות מאוחר מהגוף והרגליים, צוואר מופיע מאוחר למדי...”
חוקרים אחרים בדקו את חוקיות ציורי דמויות אדם, והיו אחרים שחיפשו ומצאו קשרים בין ציורי איש לכושר מספרי ותפישה מרחבית.
החוקרת רודה קלוג חקרה בשנות ה-50 וה-60 כמיליון ציורי ילדים אשר נאספו משלושים מדינות מתרבויות שונות, והסיקה מהם כי קיים מכנה משותף רחב מאוד לכל ציורי הילדים ללא קשר לסביבתם. נמצא קשר ישיר בין שלבי התפתחות פיזיולוגיים, מנטליים ורגשיים של הילד למאפיינים חזותיים של הציור כגון איכות הקו, שימוש בסמלים, תפיסת עומק וקומפוזיציה. על קשר בין גורמים אלו ואחרים מושתתים האבחונים השונים.
ראשית המחקר בתחום > משמעותם של הצבעים

גם לבחירת הצבעים בציור יש משמעות באבחון, בעיקר בכל הנוגע למימד הרגשי, אך לבחירה משמעויות סובייקטיביות השונות מאדם לאדם. לצבע משמעויות בהיבטים שונים: משמעות קולקטיבית (הכחול כצבע לשמיים ולים, הצהוב כסמל לשמש), משמעות תרבותית (לבן כצבע של טוהר בתרבות המערב ושל מוות בתרבות מזרח), משמעות מקומית (כחול ולבן כצבעי הלאום) ומשמעות אישית.
בשנת 1810 חילק גיתה את הצבעים לצבעים קרים (בעלי אורך גל קצר) וצבעים חמים (בעלי אורך גל ארוך). הוא ייחס משמעויות שליליות לצבעים הקרים וחיוביות לחמים. אבחנתו זו קשורה לרגשות אותן מעוררים הצבעים יחד עם תחושת הפרספקטיבה: קרבה או ריחוק. צבעים קרים נראים רחוקים מהעין וצבעים חמים נראים קרובים.
אומנים רבים ובראשם קנדינסקי חיפשו את משמעותם הפסיכולוגית של הצבעים. בהמשך, חקרו את הנושא אחרים תוך בדיקת העדפות הצבעים בגיל הרך, בגיל בית ספר, בגיל מבוגר, בקרב עדות המזרח ואשכנז ובקרב ילדים חולי סרטן במהלך האשפוז.
תחומים בהערכת ציורי ילדים > דמות העצמי

במהלך אבחון ציורי ילדים, כאשר מתבקש הילד לצייר דמות איש או אישה, עשויים מאפיינים בדמות זו לשקף מאפיינים שונים בדמות העצמי של הילד, כפי שהוא תופס אותה.
ציור אחר שעשוי לבטא זאת, הוא ציור עץ – הוא עשוי לייצג את ה"אני" על היבטיו השונים: האישיות, הביטויים המעשיים הנראים לעין של האישיות, ההתייחסות לסביבה, לבית, לעבר או לעתיד, ושלבי התפתחותו של הילד. מאפיינים כגון עץ גדול עשויים להצביע על תחושת "אני" מפותחת ועל שתלטנות, בעוד עץ קטן מצביע על דימוי עצמי נמוך. הגזע מלמד על אישיותו של המצייר, אם הוא חזק, חלש, יציב, אגוצנטרי ועוד. "עיניים" או שברים בגזע עשויים להיות סימן לקשיים או מצוקות בתחושתו של הילד. גזע או ענפים משוננים או חדים יכולים ללמד על בעיות תקשורת ביחסים של הילד עם סביבתו. איכות קו תקינה מעידה על ביטחון עצמי תקין, בעוד קווים שבורים ורועדים מעידים על חוסר ביטחון.
תחומים בהערכת ציורי ילדים > משפחה

ציורי משפחה הם חלק נרחב בתחום ציורי הילדים. מכובר הייתה הראשונה שהתייחסה לציורי איש ואישה כאל השלכה של עולמו הפנימי של הנבדק. בהמשך, נחקר הנושא במקביל לחוות דעת פסיכולוגית קלינית. הומצאו טכניקות נוספות לציורי משפחה, למשל: משפחה קינטית ומחקר אחר השווה בין ציורי משפחה של ילדים והורים לבנים, שחורים ופורטוריקאניים.
ציור המשפחה עשוי לשקף את יחסו של הילד לכל אחד מבני משפחתו ואת מערכת היחסים שמקיימים בני המשפחה זה עם זה. יחסי הכוחות הקיימים במשפחה, החשיבות והתפקיד שממלאת כל דמות, ובעיקר מקומו של המצייר, גם הם מובעים בציור. יחס זה בא לידי ביטוי במיקומן של הדמויות בדף הציור, בגודלן ובסדר הופעתן. יחסו הרגשי של הילד מכתיב את הסדר, וזה אינו חופף בהכרח לסדר הכרונולוגי. המקום שהילד קובע לעצמו מצביע על תחושותיו בקרב משפחתו ועל מעמדו בה: ילד המרגיש עצמו דחוי ולא אהוב עשוי להציב את עצמו במרוחק משאר בני המשפחה, או שלא יופיע כלל. ילד המעריך את יכולתו והשפעתו, כמו גם ילד תלותי, עשוי לצייר את עצמו סמוך להוריו, מוקף באחיו ואחיותיו. גודל הדמויות, פירוט ומלאות האיברים בהם, הדגשת איברים או אביזרים מסוימים, המרווחים בין הדמויות, צבעוניותן ועוד, הם גורמים שנבדקים במהלך אבחון ציורי משפחה. ילדים המצויים במתח רב או מודאגים בקשר לבעיות במשפחתם, עלולים להתקשות בציור משפחתם או אפילו להיות חרדים מכך. מכך נלמד האם הילד מצוי במתח או מודאג מבעיות משפחתיות.
תחומים בהערכת ציורי ילדים > חינוך

בעזרת אבחון הציור של הילד ניתן להבחין בבעיות הקיימות במידה ועושים ציור קבוצתי בכיתה/בגן וזה יכול לעזור בגיבוש הילדים כקבוצה ותמיכה בביטוי הרגשי של הילד שילוב אבחון הציור משמש רבות את המורים, היועצות ואנשי מקצוע במבט אל העולם הפנימי של הילד, לכן אבחון ציורי ילדים במערכת החינוך משתלב באמצעות "חינוך ולדורף"- שהוא תחום רחב שקיים בתוכו חשיבותה של האמנות- עבודתו האמנותית של המחנך בכיתה.
תחומים בהערכת ציורי ילדים > מחלות

רופאים ופסיכיאטרים רבים גילו עניין בהבדלים בין ציוריהם של ילדים בריאים לילדים חולים. המחקרים בתחום מתחלקים לשלוש קבוצות: חולי פיזי, חולי נפשי ולקויות שונות. בתחום הפיזי נבדקה איכות הקו אצל ילדים הסובלים מאפילפסיה, פתולוגיה מוחית, א. א.ג לא תקין, פיגור שכלי, דלקת מוח כרונית, הפרעות נוירוטיות והתפתחותיות, לקות שמיעה ואחרים.
בתחום הנפשי נבדקו הפרופורציות בציור והקשר שלהן לתכונות הנפש, צפיפות הפריטים, הקשר בין סימטריה ועיוותים בציור לעולם הרגש של הילד ולקויות למידה כגון דיסלקסיה.
תחומים בהערכת ציורי ילדים > אלימות

כבר בשנת 1965 נבדקו ציוריהם של ילדים תוקפניים, ובהמשך גם ציוריהם של ילדים עבריינים.
תחומים בהערכת ציורי ילדים > אינטליגנציה

כדי להקל על תהליך בדיקת ציורי דמויות אנוש, ולבטא את הקשר בינם לבין רמת אינטליגנציה קוגניטיבית ורגשית, נעשו ניסיונות לבנות מדדים כמותיים לאיכות הציורים. במדדים אלו ניתנים ציונים על כל פרט ואיבר בגוף שהילד מצייר או משמיט, בהתאם לקריטריונים מובנים. מדדים שנבנו למטרה זו לאורך השנים הם סולם גודנאף (1926), סולם האריס (1963), וסולם קופיץ (1968).
מחקרים בארץ

גם בארץ נערכו מחקרים בתחום אבחון ציורי ילדים, בהם: רימרמן, מלכה האס, אמיתי, קרייטלר, אברהם ושתיל, ושל הגרפולוגיות: להב, רצון, אנשל, וימר ואורון.
ראו גם

טיפול באמנות
התפתחות ציורי ילדים
אבחון ציורי משפחה
הערכה פסיכולוגית